11. marts 2019 bragt TV2 Nord en omtale af, at journalist Marie Bergmann fra DR Nordjylland har modtaget den nordjyske journalist-pris, Maren-Prisen, for sin afdækning af sagen om drabet på købmand Finn Degn Ovesen, Suldrup, og af opholdsstedet Hjorthøjgaard, hvor drabsmanden havde boet. I motivationen for prisuddelingen hed det blandt andet, at Socialtilsyn Nord, som skulle have kontrolleret opholdsstedet, ikke havde levet op til sit ansvar i sagen. Dette er ikke korrekt. Pressenævnet har statueret og kritiseret, at DRs beskrivelse af socialtilsynets arbejde ikke var korrekt. Komiteen bag Maren-Prisen har efterfølgende udsendt en beklagelse af, at Socialtilsyn Nords rolle blev beskrevet forkert i forbindelse med prisuddelingen. TV2 Nord beklager at have viderebragt den forkerte oplysning.

Referat:
Berigtigelse: Socialtilsyn Nord levede op til sit ansvar og tilsyn med opholdssted i drabssag fra Suldrup